ⵉⵟⵟⵓ (ⴰⴼⵉⵍⵎ)

ⵉⵟⵟⵓⵜⵉⴼⵔⵜ ⵜⴰⵜⵉⵇⵏⵉⵜ ⵏ ⵓⴼⵉⵍⵎ ⴳ ⵖⵓⵔ ⵓⵙⵉⵜ ⵡⵉⴱ ⴰⵎⵉⵔⵉⴽⴰⵏⵉ ⴼⵉⵍⵎ ⴰⴼⵉⵏⵉⵜⵉ:https://www.filmaffinity.com/en/film377492.html (ⵙ ⵜⴼⵕⴰⵏⵚⵉⵚⵜ: itto, ⵙ ⵜⵄⵕⴰⴱⵜ: إيطو, ⵙ ⵓⵙⴽⴽⵉⵍ ⴰⵍⴰⵜⵉⵏ ⵏ ⵜⵎⴰⵣⵉⵖⵜ: iṭṭu) ⵉⴳⴰ ⴰⴼⵉⵍⵎ ⴰⵎⵖⵔⵉⴱⵉ-ⴰⴼⵕⴰⵏⵚⵉⵚhttps://www.filmaffinity.com/en/film377492.html, ⵉⴳⴰ ⵢⴰⵜ ⵙⴳ ⵜⵎⴰⵜⴰⵔⵉⵏ ⵏ ⵜⵓⴷⴷⵎⴰ ⵏ ⵙⵙⵉⵏⵉⵎⴰ ⵜⴰⵎⴰⵣⵉⵖⵜ ⴳ ⵍⵎⵖⵔⵉⴱ ⴳ ⵓⵙⴳⴳⵯⴰⵙ ⵏ 1934, ⴰⴼⵉⵍⵎ ⴰⴷ ⴰⴽⴽⵯ ⴰⴷ ⵉⵣⵡⴰⵔⵏ ⵉⵙ ⴷ ⵉⴼⴼⴰⵖ ⵙ ⵜⵓⵜⵍⴰⵢⵜ ⵜⴰⵎⴰⵣⵉⵖⵜ ⴳ ⵍⵎⵖⵔⵉⴱ, ⴰⵔ ⵉⵙⴰⵡⴰⵍ ⵙ ⵜⵏⵜⴰⵍⴰ ⵏ ⵉⴼⴼⵓⵙ, ⴰⵙⵓⵍⴼ ⵏ ⵓⴼⵉⵍⵎ ⴰⴷ ⵉⵜⵜⵢⴰⵙⴽⴰⵔ ⴳ ⵉⴷⵔⴰⵔⵏ ⵏ ⵡⴰⵟⵍⴰⵙ ⴰⵎⵇⵇⵔⴰⵏ, ⵜⴰⵙⴳⴰ ⵏ ⵜⴰⵍⵉⵡⵉⵏ ⴷ ⵜⵙⴳⴰ ⵏ ⵜⵍⵡⴰⵜ, ⴰⵙⵙⵓⴼⵖ ⵏ ⵊⵓⵏ ⴱⵉⵏⵡⴰ ⵍⵉⴼⵉ, ⵎⴰⵕⵉ ⵉⴱⵛⵜⴰⵢⵏ ⴷ ⵄⴱⴷⵍⵍⴰⵀ ⴰⴳⵍⴰⵡⵡⵓ. ⴰⴼⵉⵍⵎ ⴰⴷ ⵉⴳⴰ ⵜⴰⵢⴰⴼⵓⵜ ⵏ ⵓⵎⵢⴰⵡⴰⵙ ⵉⵏⴳⵔ ⵉⴼⵕⴰⵏⵚⵉⵚⵏ ⴷ ⵉⵎⴰⵣⵉⵖⵏ ⵏ ⵍⵎⵖⵔⵉⴱ ⴳ ⵓⵙⵎⴷⵢⴰ ⴷ ⵓⵙⵙⵓⴼⵖ.

ⵜⴰⵏⵇⵇⵉⵙⵜ
ⴰⴼⵉⵍⵎ ⴰⵔ ⵉⵜⵜⴰⵍⵙ ⵜⴰⵏⵇⵇⵉⵙⵜ ⵏ ⵓⵙⴷⵓⵔⵔⵉ ⴰⴼⵕⴰⵏⵚⵉⵚ ⵉ ⵜⵇⴱⵉⵍⵉⵏ ⵏ ⵡⴰⵟⵍⴰⵙ ⴰⵎⵇⵇⵔⴰⵏ ⴳ ⵜⵙⴳⴳⵉⵡⵉⵏ ⵏ ⵜⵍⵡⴰⵜ ⴷ ⵜⴰⵍⵉⵡⵉⵏ. ⵉⵟⵟⵓ, ⵉⵍⵍⵉⵙ ⵏ ⵃⵎⵎⵓ ⴰⵏⵙⵙⵉⵅⴼ ⵏ ⵢⴰⵜ ⴳ ⵜⵇⴱⵉⵍⵉⵏ ⵜⴻⵜⴰⵀⵍ ⵙ ⵎⵉⵍⵓⴷ ⵢⵉⵡⵉⵙ ⵏ ⵃⴰⵙⴰⵏ ⴰⵏⵙⵙⵉⵅⴼ ⵏ ⵜⵇⴱⵉⵍⵜ ⵜⴰⵎⴷⴷⴰⴽⴽⵯⵍⵜ ⵏ ⵜⵇⴱⵉⵍⵜ ⵏ ⵃⵎⵎⵓ. 

ⵢⴰⵏ ⵡⴰⵟⵟⴰⵏ ⵉⵡⵜ ⵓⵍⵍⵉ ⵏ ⵜⵇⴱⵉⵍⵜ ⵏ ⵃⴰⵙⴰⵏ ⵏⵏⴰ ⵢⵓⵣⵏⵏ ⵙ ⵓⴹⴱⵉⴱ ⵏ ⵉⴼⵕⴰⵏⵚⵉⵚⵏ, ⴰⵎⴳⴳⴰⵔⵓ ⴰⴷ ⵉⵙⴰⴷⵎⵔ ⴷ ⵉ ⵃⴰⵙⴰⵏ ⵎⴰⵛ ⵙ ⵢⴰⵏ ⵡⴰⵡⵡⴰⵍ, ⴰⴷ ⵙⴰⵔ ⴷ ⵏⵜⵜⴰ ⴰⵔ ⴰⴷ ⵉⵏⵏⴰⵖ ⴷ ⵉⴼⵕⴰⵏⵚⵉⵚⵏ ⴷ ⴰⴷ ⵙⴰⵔ ⵓⵔ ⵉⴽⵛⵎ ⴷ ⵜⵏⵣⴱⴰⵢⵜ ⵏ ⵜⵇⴱⵉⵍⵉⵏ. 

ⵃⵎⵎⵓ ⵉⵍⴽⵎ ⵜ ⵏⵏ ⵡⴰⵡⵡⴰⵍ ⴰⴷ ⵉⵍⵍⴰⵏ ⵉⵏⴳⵔ ⵃⴰⵙⴰⵏ ⴷ ⵉⴼⵕⴰⵏⵚⵉⵚⵏ, ⴹⴰⵕⵜ ⵏⵏⵙ ⵉⵡⵎⵥ ⵉⵍⵍⵉⵙ ⵅⴼ ⵓⵔⴳⴰⵣ ⵏⵏⵙ ⵎⵉⵍⵓⴷ ⵢⵉⵡⵉⵙ ⵏ ⵃⴰⵙⴰⵏ ⴰⵛⴽⵓ ⵉⴳⴰ ⴰⵅⴷⴷⴰⵄ, 

ⵉⵟⵟⵓ ⵜⵏⵏⴰ ⵉ ⵎⵉⵍⵓⴷ ⴰ ⵜⵜ ⴷ ⵉⵍⴽⵎ ⵙ ⵜⵏⵣⴱⴰⵢⵜ ⵎⴳⴰⵍ ⵉⴼⵕⴰⵏⵚⵉⵚⵏ, ⵎⴰⵛ ⵓⵜⵏ ⵜ ⴰⵢⵜ ⵜⵇⴱⵉⵍⵜ ⵏⵏⵙ ⴰⵛⴽⵓ ⵉⵖⴷⵔ ⵙⵔⵙⵏ ⴰⵍⵍⵉⴳ ⵉⵔⴰ ⴰ ⵉⴼⵍ ⵜⴰⵇⴱⵉⵍⵜ ⵏⵏⵙ. 

ⴰⴹⴱⵉⴱ ⴰⴼⵕⴰⵏⵚⵉⵚ ⵉⵙⵙⴰⵙⴼⵔ ⵎⵉⵍⵓⴷ, ⴰⵎⴳⴳⴰⵔⵓ ⴰⴷ ⵉⴼⵜⴰ ⵙ ⵉⵟⵟⵓ ⵉⵏⵏⴰ ⴰⵙ ⴰ ⵜ ⵏⵏ ⵜⵍⴽⵎ ⵙ ⴷⴰⵔ ⵉⴼⵕⴰⵏⵚⵉⵚⵏ ⵏⵜⵜⴰⵜ ⴷ ⵉⵡⵉⵜⵙⵏ ⵎⴰⵛ, ⵉⵟⵟⵓ ⵓⵔ ⵜⵔⴰ, ⵜⵇⵇⵉⵎ ⵖⵓⵔ ⴱⴰⴱⴰⵙ, ⵓⵔ ⵜⵔⵉ ⴰ ⵙⵔⵙ ⵜⵖⴷⵔ. 

ⴳ ⵓⵣⵎⵣ ⴰⴷ, ⴼⵕⵓⵏⵚⵡⴰⵣ ⵓⵍⴰ ⵏⵜⵜⴰⵜ ⵜⴳⴰ ⵜⴰⴹⴱⵉⴱⵜ ⵜⴻⵜⴰⵀⵍ ⵙ ⵓⴹⴱⵉⴱ ⴰⴼⵕⴰⵏⵚⵉⵚ ⵜⴼⵍ ⵏⵏ ⵜⴰⵎⴰⵣⵉⵔⵜ ⵏⵏⵙ ⴼⵕⴰⵏⵚⴰ ⵜⴰⵛⴽ ⴷ ⵙ ⵍⵎⵖⵔⵉⴱ ⵎⵇⵇⴰⵔ ⵜⵉⴽⵚⵚⴰⴹ ⵏⵏⵙ, ⵜⵙⵙⵏⵜⵉ ⵓⵍⴰ ⵏⵜⵜⴰⵜ ⴰⵔ ⵜⵙⵙⴰⵙⴼⵔ ⵜⴰⵔⵡⴰ ⵏ ⵜⵇⴱⵉⵍⵉⵏ ⴰⴷ. ⴰⴹⴱⵉⴹ ⴷ ⵜⴹⴱⵉⴱⵜ ⵍⴰⵏ ⵢⴰⵏ ⵡⴰⵔⵔⴰⵡ ⵎⵥⵥⵉⵏ. 

ⴰⴹⴱⵉⴱ ⴰⴼⵕⴰⵏⵚⵉⵚ ⴰⵔ ⵉⵙⵙⴰⵙⴼⵔ ⵜⴰⵔⵡⴰ ⵏ ⵜⵇⴱⵉⵍⵉⵏ ⵙⴳ ⵢⴰⵏ ⵡⴰⵟⵟⴰⵏ ⵏⵏ ⴰ ⵉⵢⵢⵏⵜ ⵉⵡⵜⵏ ⴳ ⵓⵣⵎⵣ ⴰⵏⵏ, ⵉⵎⵉⵇⵇ ⵙ ⵉⵖⵍⵉ ⵏⵜⵜⴰ ⴷ ⵜⵎⵖⴰⵔⵜ ⵏⵏⵙ ⴰⴷ ⵣⴷⵖⵏ ⴳ ⵉⴷⵔⴰⵔⵏ ⵏ ⵡⴰⵟⵍⴰⵙ ⴰⵎⵇⵇⵔⴰⵏ ⴰⴼⴰⴷ ⴰⴷ ⴰⵥⵏ ⵉ ⵉⵎⵓⴹⴰⵏ, ⵎⵇⵇⴰⵔ ⵜⵉⴽⵚⵚⴰⴹ ⵏ ⴼⵕⵓⵏⵚⵡⴰⵣ, ⵉⵡⵉⵜⵙⵏ ⵓⵍⴰ ⵏⵜⵜⴰ ⵉⵍⴽⵎ ⵜ ⴷ ⵡⴰⵟⵟⴰⵏ ⵉⵅⵅⴷⵉ ⴰ ⵉⵎⵎⵜ ⴰⵛⴽⵓ ⵉⵙⵎⴷ ⴰⵙⵏ ⵓⴳⵣⵣⴰⵢ ⵙⴳ ⵓⵙⴰⵜⵉⵎ ⵎⴰⵛ, ⵜⵉⵎⵖⴰⵔⵉⵏ ⵏ ⵜⵇⴱⵉⵍⵜ ⴼⵜⴰⵏⵜ ⴳ ⵓⵥⴰⵢⴹ ⵣⵔⵉⵏⵜ ⵙⴳ ⵉⴷⵔⴰⵔⵏ ⴰⴼⴰⴷ ⴰⴷ ⴰⵡⵉⵏⵜ ⴰⴳⵣⵣⴰⵢ ⵉ ⵓⴹⴱⵉⴱ ⴰⴼⴰⴷ ⴰ ⵉⵙⵙⴰⵙⴼⵔ ⵢⵉⵡⵉⵙ ⵏⵜⵜⴰ ⴷ ⴼⵕⵓⵏⵚⵡⴰⵣ.

ⴰⴽⵓⴷ ⴳ ⵉⵍⴽⵎ ⵉⵎⵏⵖⵉ ⵏ ⵜⵇⴱⵉⵍⵜ ⵏ ⵃⵎⵎⵓ ⴷ ⵉⴼⵕⴰⵏⵚⵉⵚⵏ, ⵉⵟⵟⵓ ⵜⵍⴽⵎ ⵏⵏ ⴱⴰⴱⴰⵙ, ⴰⵎⴳⴳⴰⵔⵓ ⴰⴷ ⵉⵏⵏⴰ ⵉ ⵡⴰⵔⵔⴰⵡ ⵏⵏⵙ ⴰⴷ ⴼⴽⵏ ⵉⵅⴼ ⵏⵏⵙⵏ ⵉ ⵉⴼⵕⴰⵏⵚⵉⵚⵏ ⵎⴰⵛ, ⵏⵜⵜⴰ ⴷ ⵉⵟⵟⵓ ⵖⵜⵙⵏ ⴰⴷ ⵎⵎⵜⵏ ⴳ ⵉⵎⵏⵖⵉ.

ⴼⵕⵓⵏⵚⵡⴰⵣ ⵜⵓⵎⵥ ⵢⵉⵡⵉⵙ ⵏ ⵉⵟⵟⵓ ⴰⴼⴰⴷ ⴰⴷ ⵜ ⵜⵙⵙⵉⵎⵖⵓⵔ ⵜⵖⵜⵙ ⴰ ⵜⵖⴰⵎⴰ ⴳ ⵜⵎⴰⵣⵉⵔⵜ ⵏ ⵍⵎⵖⵔⵉⴱ ⴷ ⵓⵔⴳⴰⵣ ⵏⵏⵙ.

ⵜⵉⴼⵔⵜ ⵜⴰⵜⵉⵇⵏⵉⵜ
ⵜⵉⴼⵔⵜ ⵜⴰⵜⵉⵇⵏⵉⵜ ⵏ ⵓⴼⵉⵍⵎ:
 ⴰⵣⵡⵍ: ⵉⵟⵟⵓ
 ⴰⵙⵙⵓⴼⵖ :  ⵊⵓⵏ ⴱⵉⵏⵡⴰ ⵍⵉⴼⵉ ⴷ ⵎⴰⵕⵉ ⵉⴱⵛⵜⴰⵢⵏ,  ⴷ ⵜⵡⵉⵙⵉ ⵏ ⴱⴱⵢⵉⵖ ⴷⵓ ⵉⵖⴰⵏ.
 ⴰⵙⵉⵏⴰⵕⵢⵓ : ⵊⵓⵕⵊ ⴷⵉⴼⵉⵔⵏⵓⵢ, ⵕⵓⵊⵕ ⴼⵉⵕⴰⵍ ⴷ ⵉⵜⵜⵢⴰⵏ ⵔⴰⵢ ⵙⴳ ⵓⵏⴳⴰⵍ ⵏ ⵎⵓⵔⵉⵙ ⵍⵓ ⴳⵍⴰⵢ 
 ⵜⴰⵏⵇⵇⵉⵙⵜ ⵜⴰⵎⵣⵡⴰⵔⵓⵜ: ⵓⵏⴳⴰⵍ ⵏ ⵎⵓⵔⵉⵙ ⵍⵓ ⴳⵍⴰⵢ Itto, récit marocain d’amour et de bataille, Paris, Plon, 1923
 ⴰⵙⵓⵍⴼ : ⴼⵉⵍⵉⴱ ⴰⴳⵓⵚⵜⵉⵏⵉ, ⵊⵓⵕⵊ ⴰⵙⵍⴰⵏ, ⴱⵢⵉⵖ ⵍⵓⴼⵓⵏ ⴷ ⴱⴱⵓⵍ ⴱⴰⵕⴳ
 ⴰⵥⴰⵡⴰⵏ : ⴰⵍⴱⵉⵕ ⵡⵓⵍⴼ
 ⵜⴰⵎⴰⵣⵉⵔⵜ ⵏ ⵓⵙⵓⵍⴼ : 
 ⵜⴰⵎⴰⵣⵉⵔⵜ ⵜⴰⵥⵓⵕⴰⵏⵜ: ⴼⵕⴰⵏⵚⴰ
 ⵜⴰⵍⵖⴰ : ⵓⵎⵍⵉⵍ ⴷ ⵓⵎⵓⵛⵛ - ⵎⵓⵏⵓ (ⵉⵎⵙⵍⵉ) - 1,37:1 
 ⴰⵏⴰⵡ : ⴷⵕⴰⵎⴰ
 ⵜⴰⵙⵓⵍⵜ : 117 ⵏ ⵜⵓⵙⴷⴰⴷⵜ (~2 ⵜⵙⵔⴰⴳⵉⵏ)
 ⴰⴷⵖⴰⵔ ⴷ ⵓⵙⴰⴽⵓⴷ ⵏ ⵓⴼⵓⵖ : ⴼⵕⴰⵏⵚⴰ, 19 ⵎⴰⵕⵚ 1935 ⴳ ⴱⴰⵔⵉⵙ.

ⵉⵙⵎⴷⴰⵢⵏ
ⵉⵙⵎⴷⴰⵢⵏ ⵏ ⵓⴼⵉⵍⵎ ⵎⵎⵔⴽⵙⵏ, ⴳⵉⵙⵏ ⵉⴼⵕⴰⵏⵚⵉⵚⵏ ⴷ ⵉⵎⵖⵔⵉⴱⵉⵏ ⴷ ⵡⵉⵢⵢⴰⴹ:
 ⵙⵉⵎⵓⵏ ⴱⵉⵖⵢⵓ : ⵉⵟⵟⵓ
 ⵙⵉⵎⵓⵏ ⴱⵓⵖⴷⴰⵢ : ⴼⵕⵓⵏⵚⵡⴰⵣ
 ⵓⴱⵉⵖ ⴱⵅⵉⵍⵉⵢⵢⵉ : ⴰⵎⵙⴳⵏⴰⴼ ⴷⴰⵖⵢⵓ
 ⴱⴱⴰⵡⵍⵉⵏ ⴽⴰⵅⵜⵓⵏ : ⴰⵏⵏⴰ
 ⵙⵉⵍⴼⵉⵜⵜ ⴼⵉⵢⴰⵙⵉⵢⵢⵉ : ⴰⵎⵖⵔⵉⴱⵉ
 ⴽⴰⵎⵉⵍ ⴱⵉⵖⵜ : ⴰⴽⵓⵍⵓⵏⵉⵍ
 ⵕⵓⵏⴰⵍⴷ ⴽⴰⵢⵢⵓ : ⴰⵍⵢⵓⵜⵓⵏⵓⵏ ⵊⵓⵏ ⴷⵓⵎⵓⵏⵜⵉⵢⵢⵉ
 ⵀⵉⵏⵔⵉ ⴷⵓⴱⵢⴰⵏ : ⴰⵙⵉⵖⵊⵓⵏ
 ⵍⵢⵓⵏ ⴰⵖⴼⵉⵍ
 ⵍⵓⵡⵉⵙ ⴳⴰⵢ
 ⴱⵏ ⴱⵕⵉⴽ : ⵎⵉⵍⵓⴷ, ⴰⵔⴳⴰⵣ ⵏ ⵉⵟⵟⵓ
 ⵎⵓⵍⴰⵢ ⴱⵕⴰⵀⵉⵎ : ⵃⵎⵎⵓ, ⴱⴰⴱⴰⵙ ⵏ ⵉⵟⵟⵓ
 ⵄⵉⵛⴰ ⴼⴰⴷⴷⴰⵃ : ⵄⵉⵛⴰ
 ⵙⵙⵉ ⵙⵄⵉⴷ : ⵙⵄⵉⴷ
 ⴱⵉⵖⵏⴰⵖ ⵖⵉⴷⵓⵖ : ⴰⴼⵙⵢⴰⵏ ⵏ ⵜⵙⴰⵢⵍⴰⵍⵜ
 ⴱⵢⵉⵖ ⵙⴰⵖⴷⴰ : ⴰⴼⵙⵢⴰⵏ ⵏ ⵓⵎⵍⴰⵏ
 ⵍⵓⵙⵢⴰⵏ ⴷⴰⵍⵖⵉⵙ : ⴰⴽⴰⴱⴱⵓⵕⴰⵍ
 ⵊⵉⵏⴰ ⵢⴰⵏⵏ : ⵜⴰⵏⵖⵎⴰⵙⵜ
 ⵎⴰⵢⴰ ⵙⵉⴼⵖⵉⵏ : ⵜⴰⵎⵖⴰⵔⵜ ⵏ ⴷⵓⵎⵓⵏⵜⵉⵢⵢⵉ
 ⴱⵓⵍ ⵍⵓⵖⵏⵉⵢⵢⵉ : ⵎⴰⵙⵙ ⴷⵓⵎⵓⵏⵜⵉⵢⵢⵉ

ⴰⵙⵥⵕⴼ
ⴰⴼⵉⵍⵎ ⵏ ⵉⵟⵟⵓ ⵉⵜⵜⵓⵙⵓⵍⴼ ⴳ ⵉⵖⵔⵎⴰⵏ ⵏ ⵜⵍⵡⴰⵜ ⴷ ⵜⴰⵍⵉⵡⵉⵏ ⴷ ⵓⵎⴰⵏⴻⵏ ⴷ ⴳⵉⵙ ⵉⵖⵔⵎⴰⵏ ⵏ ⵜⵜⵀⴰⵎⵉ ⴰⴳⵍⴰⵡⵡⵓ, ⴰⵢⴰⴷ ⴰⴽⴽⵯ ⴰ ⵢⵓⴷⴷⵊⴰⵏ ⵎⵉⴷⴷⵏ ⴰ ⵜⵜⵉⵏⵉⵏ ⵎⴰⵙ ⵉⴷⵔⴰ ⵓⴳⵍⴰⵡⵡⵓ ⴷ ⵉⴼⵕⴰⵏⵚⵉⵚⵏ ⴳ ⵓⵙⵥⵕⴼ ⵏ ⵓⴼⵉⵍⵎ.

ⵉⵙⴰⵖⵓⵍⵏ